CELEX: 62013CB0654
Language: el
Date: 2014-07-17 00:00:00
Title: Υπόθεση C-654/13: Διάταξη του Δικαστηρίου (τρίτο τμήμα) της 17ης Ιουλίου 2014 [αίτηση του Szombathelyi Közigazgatási és Munkaügyi Bíróság (Ουγγαρία) για την έκδοση προδικαστικής αποφάσεως] – Delphi Hungary Autóalkatrész Gyártó kft κατά Nemzeti Adó- és Vámhivatal Nyugat-dunántúli Regionàlis Adó Főigazgatósága (NAV) (Προδικαστική παραπομπή — Άρθρο 99 του Κανονισμού Διαδικασίας του Δικαστηρίου — ΦΠΑ — Οδηγία 2006/11/ΕΚ — Άρθρο 183 — Επιστροφή του πιστωτικού υπολοίπου ΦΠΑ — Εθνικό σύστημα το οποίο αποκλείει την καταβολή τόκων υπερημερίας επί ποσού ΦΠΑ που δεν ήταν δυνατό να αναζητηθεί σε εύλογο χρόνο λόγω προϋποθέσεως κριθείσας αντίθετης προς το δίκαιο της Ένωσης — Αρχή της ισοδυναμίας)

15.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/31
            
         Διάταξη του Δικαστηρίου (τρίτο τμήμα) της 17ης Ιουλίου 2014 [αίτηση του Szombathelyi Közigazgatási és Munkaügyi Bíróság (Ουγγαρία) για την έκδοση προδικαστικής αποφάσεως] – Delphi Hungary Autóalkatrész Gyártó kft κατά Nemzeti Adó- és Vámhivatal Nyugat-dunántúli Regionàlis Adó Főigazgatósága (NAV)
   (Υπόθεση C-654/13) (1)
   
   ((Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - ΦΠΑ - Οδηγία 2006/11/ΕΚ - Άρθρο 183 - Επιστροφή του πιστωτικού υπολοίπου ΦΠΑ - Εθνικό σύστημα το οποίο αποκλείει την καταβολή τόκων υπερημερίας επί ποσού ΦΠΑ που δεν ήταν δυνατό να αναζητηθεί σε εύλογο χρόνο λόγω προϋποθέσεως κριθείσας αντίθετης προς το δίκαιο της Ένωσης - Αρχή της ισοδυναμίας))
   2014/C 315/49
   Γλώσσα διαδικασίας: η ουγγρική
   
      Αιτούν δικαστήριο
   
   Szombathelyi Közigazgatási és Munkaügyi Bíróság
   
      Διάδικοι στην υπόθεση της κύριας δίκης
   
   Delphi Hungary Autóalkatrész Gyártó kft
   
      κατά
   
   Nemzeti Adó- és Vámhivatal Nyugat-dunántúli Regionàlis Adó Főigazgatósága (NAV)
   
      Διατακτικό
   
   Το δίκαιο της Ένωσης, και πιο συγκεκριμένα το άρθρο 183 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι δεν επιτρέπει εθνική νομοθεσία και πρακτική, όπως αυτές της υποθέσεως της κύριας δίκης, που αποκλείουν την καταβολή τόκων υπερημερίας επί του ποσού του φόρου προστιθέμενης αξίας το οποίο δεν ήταν δυνατό να αναζητηθεί σε εύλογο χρόνο λόγω εθνικής διατάξεως κριθείσας αντίθετης προς το δίκαιο της Ένωσης. Ελλείψει σχετικής ρυθμίσεως του δικαίου της Ένωσης, ο εθνικός νομοθέτης οφείλει να ορίσει, τηρώντας τις αρχές της ισοδυναμίας και της αποτελεσματικότητας, τις λεπτομέρειες όσον αφορά την καταβολή τέτοιων τόκων, οι οποίες δεν πρέπει πάντως να είναι λιγότερο ευνοϊκές από τις ισχύουσες για τις προσφυγές που στηρίζονται σε παραβίαση του εσωτερικού δικαίου του κράτους μέλους και έχουν αντικείμενο και αιτία παρόμοια με εκείνες οι οποίες βασίζονται σε παράβαση διατάξεων του δικαίου της Ένωσης, ούτε να διατυπώνονται κατά τέτοιον τρόπο ώστε να καθίσταται στην πράξη αδύνατη ή εξαιρετικώς δυσχερής η άσκηση των δικαιωμάτων που παρέχονται από την έννομη τάξη της Ένωσης, όπερ απόκειται στο αιτούν δικαστήριο να ελέγξει ως προς την ενώπιόν του διαφορά. Τα εθνικά δικαστήρια υποχρεούνται να αφήνουν ανεφάρμοστη κάθε διάταξη της εθνικής νομοθεσίας η οποία αντιβαίνει στο δίκαιο της Ένωσης.
   
      (1)  ΕΕ C 85 της 22.03.2014.